Görög vagy zöld bazsalikom? Melyiket, mire használjuk? - Gyógynövények - Konyhakert
Konyhakert » Gyógynövények » Görög vagy kerti bazsalikom? Melyiket, mire használjuk?
Utolsó változtatás: 2016-05-09 | Első közzététel: 2004-03-22
A bazsalikom cseranyagai és illóolajai a felfúvódást csökkentik, valamint gyomorrontás esetén segítenek. A bazsalikomnak ismeretes étvágyjavító, szélhajtó, köhögés csillapító hatása.
A kerti vagy zöld bazsalikomnak (Ocimum basilicum) ismert vizelethajtó hatása is, bár ritkán alkalmazzák erre a célra. Jó idegerősítő. A gyógynövény csökkenti a magas vérnyomást, és megvéd a stresszes állapot kialakulásától. A gyógyszerészek bebizonyították, hogy szoptató anyukáknál serkenti a tejelválasztást. A növény leveléből kinyert lé bőrgyulladások és rovarcsípések gyógyítására alkalmazható. Antibakteriális hatása miatt torokgyulladásoknál öblögetőszerként, kenőcsökben nehezen gyógyuló sebekre alkalmazzák.
A növény körülbelül 0.1 %-ban illóolajat tartalmaz. Illóolajánal legjellegzetesebb aromás összetevői: 1,8 cineol, linalol, citrál, metil kavikol (esztragol), eugenol és metil cinnamát. További komponensei: monoterpének (ocimén, geraniol, kámfor), seszkviterpének (biszabolén, kariofillén) and fenilpropanoidok (metil eugenol). A fajták olajösszetétele széles skálán változik. Meghatározók a klíma, a talajviszonyok és genetikájuk.
A 30-50 cm magasra megnövő, élénkzöld színű bokor meleg és napfénykedvelő. Szereti a jó vízgazdálkodású, termékeny talajokat. Virágágy szegélyezésére, sőt balkonládába kiültetve is kellemes színfoltja a díszkertnek.
Hogyan neveljünk bazsalikomot?
Hogyan használjuk a bazsalikomot?
Görög bazsalikom (Ocinum minimum)
Világoszöld levelű, kistermetű, gömb formájú lombot képező egynyári növény. Apró, vékony levelei és apró, fehér színű, ajakos virágzat díszíti.
Felhasználása: Édeskés íze miatt főként tésztákban, süteményekben használják, de minden más bazsalikommal ízesített ételben is felhasználható.
Termesztése, szedése: A kert meleg, napos részébe, homokos, száraz talajba ültessük. Alacsony hőmérsékletre ugyanúgy reagál mint az alapfaj. Mivel igen apró levelei vannak, egész hajtásrészeket használjunk ízesítésre egészben vagy apróra vágva. Szárítással hamar elveszti aromaanyagait.
A videót a Média Online készítette dr. Kukla Miklós és Papp Ákos, kertészmérnök közreműködésével.
növények	gyógynövények	gyógyászat	fűszerek	görög bazsalikom	zöld bazsalikom	palánta	illóolajok
Téma: Görög vagy kerti bazsalikom? Melyiket, mire használjuk?